NACRT ODLUKE

Na temelju članka 26. stavak 2. Zakona o zaštiti potrošača ("Narodne novine" broj 19/22. i 59/23) i članka 29. Statuta Općine Gornja Rijeka (,,Službeni glasnik Koprivničko-križevačke županije" broj 1/18, 5/20. i 3/21), Općinsko vijeće Općine Gornja Rijeka na \_\_\_. sjednici održanoj \_\_\_\_\_\_\_\_\_ 2024. godine donijelo je

**ODLUKU**

**o osnivanju Savjeta za zaštitu potrošača javnih usluga Općine Gornja Rijeka**

**Članak 1.**

Odlukom o osnivanju Savjeta za zaštitu potrošača javnih usluga Općine Gornja Rijeka (u daljnjem tekstu: Odluka) osniva se Savjet za zaštitu potrošača (u nastavku teksta: Savjet), kao savjetodavno tijelo u smislu članka 26. stavka 2. Zakona o zaštiti potrošača.

**Članak 2.**

Savjet ima pet člana, predsjednika, zamjenika i tri člana, koje imenuje i razrješava posebnom Odlukom Općinsko vijeće Općine Gornja Rijeka.

Jednog člana Savjeta kao predstavnika udruge za zaštitu potrošača imenuje Udruga za zaštitu potrošača, koja djeluje i ima sjedište na području jedinice područne (regionalne) samouprave na čijem se području nalazi Općina Gornja Rijeka (u daljnjem tekstu: Općina).

**Članak 3.**

Savjet se osniva radi praćenja cijena javnih usluga na području Općine.

Savjet prati stanje koje se odnosi na prava i obveze potrošača javnih usluga, razmatra i daje mišljenja o aktima koji se odnose na prava i obveze potrošača javnih usluga, daje preporuke i predlaže mjere za unaprjeđivanje uvjeta i načina korištenja javnih usluga na području Općine,

obavlja i druge poslove u skladu sa Zakonom o zaštiti potrošača, te ostalim propisima kojima se ureduje područje zaštite potrošača.

Savjet za zaštitu potrošača javnih usluga Općine:

* prati ukupno stanje cijena javnih usluga na području Općine,
* predlaže općinskom načelniku unaprjeđenje uvjeta i načina korištenja javnih usluga na području Općine,
* razmatra i daje mišljenje općinskom načelniku na prijedlog cijena javnih usluga na području Općine,
* prati stanje i daje mišljenje Općinskom načelniku o utvrđivanju cijena javnih usluga,
* razmatra i očituje se o prijedlozima akata koji imaju izravan ili neizravan utjecaj na obaveze i prava potrošača javnih usluga,
* obavlja i druge poslove posredno ili neposredno u vezi sa zaštitom potrošača glede utvrđivanja cijena javnih usluga s ciljem poboljšanja uočenih negativnosti.

Svoje preporuke i mišljenja Savjet daje na transparentan, objektivan i ne diskriminirajući način.

**Članak 4.**

Mandat Savjetu traje četiri godine.

Članu Savjeta mandat prestaje prije isteka (redovitog) četverogodišnjeg mandata u sljedećim slučajevima:

* danom podnošenja (zaprimanja) pisane ostavke, ukoliko u ostavci nije naveden drugi dan prestanka članstva,
* danom razrješenja od strane općinskog načelnika,
* smrću.

Član Savjeta može biti razriješen i prije isteka mandata:

* ako sam zatraži razrješenje,
* ako ne ispunjava dužnosti člana,
* ako svojim ponašanjem povrijedi ugled i dužnost koju obnaša,
* ako postoje okolnosti koje razrješenje opravdavaju (dugotrajna bolest, gubitak poslovne sposobnosti, odsluženje zatvorske kazne, pokretanje kaznenog postupka i slično).

U slučaju razrješenja člana Savjeta, novi se član imenuje u roku od 30 dana, kojem mandat traje do isteka tekućeg mandata članu koji je razriješen.

**Članak 5.**

Predsjednik Savjeta saziva te vodi sjednice Savjeta.

Predsjednik Savjeta je dužan sazvati sjednicu na pisani zahtjev jednog člana Savjeta i Općinskog načelnika i to u roku od najkasnije pet dana od dana zaprimanja pisanog zahtjeva.

Ukoliko predsjednik Savjeta ne sazove sjednicu u roku iz stavka 2. ovog članka, sjednicu će sazvati općinski načelnik u daljnjem roku od pet dana.

**Članak 6.**

U slučaju duže odsutnosti ili drugih razloga spriječenosti predsjednika Savjeta, njegove

ovlasti utvrđene ovom Odlukom preuzima zamjenik predsjednika.

**Članak 7.**

Savjet može pravovaljano odlučivati ako je sjednici nazočna većina svih članova Savjeta.

Savjet o svim pitanjima iz svoje nadležnosti odlučuje većinom glasova svih članova Savjeta.

Savjet o pitanjima iz svoje nadležnosti odlučuje zaključkom.

**Članak 8.**

Zaključke i zapisnik sa sjednice Savjeta potpisuje predsjednik, odnosno zamjenik predsjednika Savjeta, tj. onaj tko je predsjedao sjednicom.

**Članak 9.**

Administrativno - tehničke poslove za potrebe Savjeta za zaštitu potrošača obavljati će Jedinstveni upravni odjel Općine.

**Članak 10.**

 Stupanjem na snagu ove Odluke prestaje važiti Odluka o osnivanju i imenovanju Savjeta potrošača javnih usluga na području Općine Gornja Rijeka, KLASA: 023-05/16-01/01, URBROJ: 2137/25-16-1 od 5. siječnja 2016..

**Članak 11.**

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE OPĆINE GORNJA RIJEKA**

KLASA:

URBROJ. 2137-25-24-\_\_\_

Gornja Rijeka, \_\_\_\_\_\_\_\_\_ 2024.

 **PREDSJEDNIK:**

 Stjepan Borjan